Predkladacia správa

	Z plánu práce Vlády Slovenskej republiky na rok 2003 schváleného uznesením vlády Slovenskej republiky č. 1381/2002 z 18. 12. 2002 vyplýva pre Ministerstvo dopravy, pôšt a telekomunikácií Slovenskej republiky úloha vypracovať dokument Stav budovania informatizácie spoločnosti ma Slovensku. Táto úloha mala za cieľ zhodnotiť doterajší vývoj s ohľadom na Programové vyhlásenie vlády a úlohy uvedené v dokumente Národná politika pre elektronické komunikácie, ktorá bola schválená v marci roku 2003 vládou Slovenskej republiky.

	V priebehu tohto roku došlo k významným zmenám v štruktúre, ktorá organizačne zodpovedá za problematiku informatizácie spoločnosti. Odbor informatizácie spoločnosti, ktorý bol zriadený na Ministerstve školstva Slovenskej republiky a ktorého náplňou je príprava stratégie budovania informačnej spoločnosti, prešiel v priebehu roka na Ministerstvo dopravy, pôšt a telekomunikácií Slovenskej republiky.

	Keďže pôvodným iniciátorom tejto úlohy na Ministerstve dopravy, pôšt a telekomunikácií Slovenskej republiky bola sekcia pošty a telekomunikácií, vyššie uvedená zmena v štruktúre a pôsobnosti Ministerstva dopravy, pôšt a telekomunikácií Slovenskej republiky zapríčinila zmenu v rozpracovaní tohto návrhu. Ministerstvo dopravy, pôšt a telekomunikácií Slovenskej republiky po pripomienkach z iných rezortov modifikovalo pôvodný postup realizácie budovania informačnej spoločnosti. Tým sa stal tento materiál nadbytočný a z celkového pohľadu nekoncepčný a duplicitný. Ministerstvo dopravy, pôšt a telekomunikácií Slovenskej republiky opiera budovanie informačnej spoločnosti o dokumenty “Stratégia informatizácie spoločnosti v Slovenskej republike” a “Akčný plán stratégie informatizácie spoločnosti v Slovenskej republike”, ktoré boli schválené rokovaní Rady vlády pre informatiku.

	Na základe tohto stavu a vyššie uvedených skutočností preto navrhujeme zrušenie úlohy č. 5 (december) z plánu práce vlády na rok 2003.